## Odluka o izmjeni i dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 71/2010 (10.6.2010.), Odluka o izmjeni i dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2143

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09. i 153/09.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09.) Upravno vijeće Hrvatskog zavoda za zdravstveno osiguranje na 10. izvanrednoj sjednici održanoj 7. lipnja 2010. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

ODLUKU

O IZMJENI I DOPUNI ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 43/10.) u članku 48. stavka 3. mijena se i glasi:

»Zavod kod provođenja postupka preraspodjele osiguranih osoba opredijeljenih za tim s propisanim maksimalnim brojem osiguranih osoba po timu za djelatnosti utvrđenim u članku 22. ove Odluke utvrđuje kriterije preraspodjele kako slijedi:

1. udaljenost mjesta prebivališta/boravka osigurane osobe od sjedišta ordinacije izabranog doktora (osigurana osoba kojoj je značajno narušena dostupnost zdravstvene zaštite, jer im je mjesto prebivališta/boravka udaljeno od sjedišta ordinacije izabranog doktora, upućuje se da izabere drugog ugovornog doktora koji je bliži po mjestu prebivališta/boravka);

2. opredjeljenost većine članova uže obitelji za drugog ugovornog doktora (osigurana osoba kojoj je većina članova uže obitelji opredijeljena za drugog ugovornog doktora Zavoda upućuje se da izabere drugog ugovornog doktora koji skrbi za većinu članova njezine uže obitelji);

3. dužina opredjeljenosti za ugovornog doktora (osigurana osoba koja se posljednja opredijelila za ugovornog doktora medicine i doktora stomatologije, a nije član obitelji koja je u skrbi izabranog doktora, upućuje se da izabere drugog ugovornog doktora).«

Iza stavka 3. dodaje se novi stavak 4. koji glasi:

»Iznimno od stavka 1. ovog članka doktori medicine i stomatologije/dentalne medicine koji osnovom opredijeljenih osiguranih osoba ostvaruju iznos ugovorenih sredstava veći od iznosa sredstava za djelatnost utvrđenog u Tablici 1.6. iz članka 47. ove Odluke, a nalaze se na područjima na kojima se Mreža iz objektivnih razloga ne može popuniti i osigurane osobe se ne mogu preusmjeriti na druge timove, ostvaruju iznos sredstva osnovom svih opredijeljenih osiguranih osoba.«

Članak 2.

U članku 49. u Tablici 1.7. Cijena dijagnostičko-terapijskih postupka-DTP-primarna zdravstvena zaštita podaci pod rednim brojem 18. mijenjaju se i glase:

»

|  |  |  |  |  |  |
| --- | --- | --- | --- | --- | --- |
| 18. | PZZ19 | Uzimanje venske krvi za laboratorijsku analizu\*\*\* | Opća/obiteljska medicina  Zdravstvena zaštita pred-školske djece  Zdravstvena zaštita žena |  | 10,00 |

«

Ispod tablice Tablici 1.7. Cijena dijagnostičko-terapijskih postupak-DTP-primarna zdravstvena zaštita ispod oznake »\*\*« dodaje se nova oznaka \*\*\* sa sljedećim podacima:

»\*\*\*uzimanja venske krvi za laboratorijsku analizu u ordinacijama opće/obiteljske medicine je obveza osim na lokacijama gdje ne postoji mogućnosti za provođenje istog«.

Članak 3.

U članku 58. iza Tablice 1.11. Koeficijenti u djelatnosti hitne medicine za županije/Grad Zagreb dodaje se novi stavak 2. koji glasi:

»Naknada za sudjelovanje u dežurstvu i pripravnosti iz članka 16. Pravilnika o standardima utvrđuje se u najmanjem iznosu bruto--satnice kako slijedi:

|  |  |  |  |
| --- | --- | --- | --- |
|  | Dežurstvo | | Pripravnost |
| doktor | med. sestra/tehničar | doktor |
| radni dan | 38,32 kn | 19,71 kn | 15,53 kn |
| subota, nedjelja, radni dan pred neradni | 58,24 kn | 29,57 kn | 23,29 kn |
| blagdan | 77,65 kn | 39,43 kn | 31,06 kn |

«

Članak 4.

Ova Odluka stupa na snagu danom objave u »Narodnim novinama«.

Klasa: 025-04/10-01/128

Urbroj: 338-01-01-10-1

Zagreb, 7. lipnja 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Odluka, NN 71/2010-2143